TRUBB ไตรมาส 2 พลิกกำไร 119.59 ลบ. รับอานิสงส์โควิด หนุนรายได้ขายเพิ่ม
TRUBB ไตรมาส 2 พลิกกำไร 119.59 ลบ. จากปีก่อนขาดทุน 55.50 ลบ. รับอานิสงส์โควิด หนุนความต้องการใช้น้ำยาง-ผลิตภัณฑ์จากยาง ดันรายได้ขายเพิ่ม
TRUBB ไตรมาส 2 พลิกกำไร 119.59 ลบ. จากปีก่อนขาดทุน 55.50 ลบ. รับอานิสงส์โควิด หนุนความต้องการใช้น้ำยาง-ผลิตภัณฑ์จากยาง ดันรายได้ขายเพิ่ม
11 ส.ค. 2564

บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวพลิกมีกำไร เนื่องจากมีรายได้รวม 2,259 ล้านบาท เพิ่มขึ้นจากไตรมาส 2/2563 ที่มีรายได้รวมอยู่ที่ 1,318 ล้านบาท โดยรายได้จากการขายและให้บริการ 2,246 ล้านบาท เพิ่มขึ้นจากไตรมาส 2/2563 ที่มีรายได้จากการขายและให้บริการ 1,308 ล้านบาท ทั้งนี้เนื่องมาจากการแพร่ระบาดของโรคไวรัสโควิด-19 ในทั่วโลกทำให้ความต้องการในกลุ่มธุรกิจน้ำยางข้นและน้ำยางแปรรูป และกลุ่มผลิตภัณฑ์จากยางมากขึ้นเมื่อเทียบกับไตรมาสเดียวกันของปี 2563
นอกจากนี้ บริษัทฯได้ขยายกำลังการผลิตเพิ่มขึ้นจากปีก่อน และเมื่อเปรียบเทียบราคายางพาราในไตรมาส 2/2563 และปี2564 ราคายางนั้นปรับตัวขึ้น จาก 40.56 บาทต่อกิโลกรัมในปี 2563 เป็น 58.33 บาทต่อกิโลกรัม ในปี2564 คิดเป็นร้อยละ 43.81%